బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
F2 100 Crore: ‘సంక్రాంతి అల్లుళ్లు’ సెంచరీ కొట్టేశారు
సంక్రాంతికి విడుదలైన రెండు భారీ సినిమాలు కలెక్షన్లు రాబట్టేందుకు ఓపక్క ఆపసోపాలు పడుతుంటే.. మరోపక్క ‘F2’ అప్పుడే రూ.100కోట్ల క్లబ్‌లో చేరిపోయింది.  భారీ చిత్రాలను సైడ్ చేసేసింది.
Samayam Telugu | Updated:
Jan 25, 2019, 11:24AM IST
F2 100 Crore: ‘సంక్రాంతి అల్లుళ్లు’ సెంచరీ కొట్టేశారు
విక్టరీ వెంకటేశ్‌కు ఈ సంక్రాంతి మరిచిపోలేని సంతోషాన్ని తీసుకొచ్చింది. వరుణ్‌తేజ్‌తో కలిసి వెంకీ నటించిన ‘F2’ సినిమా ఆయన కెరీర్లోనే బిగ్గెస్ట్ హిట్‌గా నిలిచింది. ఈ సంక్రాంతికి ఎన్టీఆర్-కథానాయకుడు, వినయ విధేయ రామ వంటి భారీ చిత్రాలతో పోటీపడిన ‘F2’ సంక్రాంతి విన్నర్‌గా నిలిచింది. సంక్రాంతి అల్లుళ్లుగా వెంకీ, వరుణ్ చూపించిన ఫ్రస్టేషన్‌కు ప్రేక్షకులు ఫిదా అయిపోయారు. పెళ్లయిన మగాళ్లంతా ఇది మన స్టోరీయే అని ఫీలైపోయి.. ఫ్యామిలీస్‌తో థియేటర్లకు క్యూ కట్టారు. అంతేగా అంతేగా అంటూ.. హీరోలిద్దరూ చేసే మేనరిజం మ్యాజిక్ చేసిందనే చెప్పాలి. నువ్వునాకు నచ్చావ్, మల్లీశ్వరి తర్వాత వెంకీలోని కామెడీ యాంగిల్‌ను వంద శాతం వాడుకున్న దర్శకుడు అనిల్ రావిపూడి అంటూ అందరూ ప్రశంసలతో ముంచెత్తుతున్నారు.